钦定古今图书集成/历象汇编/庶征典/第057卷 > 北齐颜氏家训 > 《黄星行》赵汸
## 钦定古今图书集成/历象汇编/庶征典/第057卷 > 北齐颜氏家训 > 《黄星行》赵汸

八月十五夜未央，中天皓月悬清光。大星稀少小星
没，出门四顾山苍苍。我生不读甘石书，但见一星明
且黄。今宵不见殊可怪，应随斗柄西山外。石桥徙倚
闻幽香，荷叶团团大如盖。黄星明夜应复来，清露为
酒荷为杯。举杯漫与黄星寿，自古昆明有劫灰。